b'\n_START_ARTICLE_\nAkimas\n_START_PARAGRAPH_\nAkimas (kaz. \xd3\x99\xd0\xba\xd1\x96\xd0\xbc; kirg. \xd0\xb0\xd0\xba\xd0\xb8\xd0\xbc)\xc2\xa0\xe2\x80\x93 vietin\xc4\x97s vykdomosios vald\xc5\xbeios vadovo titulas Kazachijoje ir Kirgizijoje. Uzbekijoje tokias pareigas einantis asmuo vadinasi chokimas.\n_START_SECTION_\nKazachija\n_START_PARAGRAPH_\nAkimai b\xc5\xabna srities, respublikinio pavaldumo miesto ar sostin\xc4\x97s ir vadovauja atitinkamam akimatui (srities, miesto ar sostin\xc4\x97s administracijai). Akimai yra prezidento ir respublikos vyriausyb\xc4\x97s atstovai. Akimus Kazachijos premjero teikimu skiria Kazachijos prezidentas._NEWLINE_Kit\xc5\xb3 administracini\xc5\xb3 teritorini\xc5\xb3 vienet\xc5\xb3 akimai skiriami \xc4\xaf pareigas ar renkami pagal tvark\xc4\x85, kuri\xc4\x85 apibr\xc4\x97\xc5\xbeia Kazachijos prezidentas. Prezidentas savo nuo\xc5\xbei\xc5\xabra gali atleisti bet kur\xc4\xaf akim\xc4\x85. Naujai i\xc5\xa1rinktam Kazachijos prezidentui \xc4\x97mus eiti pareigas sri\xc4\x8di\xc5\xb3, respublikinio pavaldumo miest\xc5\xb3 ir sostin\xc4\x97s akimai automati\xc5\xa1kai praranda \xc4\xafgaliojimus, ta\xc4\x8diau pareigas eina tol, kol prezidentas paskiria naujus akimus.\n_START_SECTION_\nKirgizija\n_START_PARAGRAPH_\nKirgizijoje akimai yra akimato (rajono administracijos) vadovai.'